Gansbaai Courant -Hande en Voete | Xplorio Xplorio
Hande en VoetePublished: 30 May 2013, By: Gansbaai Courant, Category: Gansbaai CommunityGansbaai Fotografieklub se tema tydens die vorige byeenkoms was "hande & voete". Soos met alle vorige tema's loop die geweldige verskeidenheid van interpretasies daarvan uit op vele interessante foto's wat aan klublede vertoon word. Die interpretasies van hande en voete het gewissel vanaf oupas en oumas, vaders en moeders tot by babas se handjies en voetjies, voete in water of sand, verfbesmeerde hande en werkende hande. Elke foto het sy eie "storie" wat aan die kyker oorgedra is, afhangend van die wyse waarop die foto geneem is. Dit is juis in hierdie verskeidenheid van interpretasies van individue waarin die genot en ook die "kuns" van fotografie opgesluit is.
Jane Bailey se foto van 'n bejaarde dame se hande
"Maar versigtigheid in oordeel moet deurgaans aan die dag gelê word," het Marc du Plessis, wat kommentaar oor die foto's gelewer het, gesê. "Hande wat byvoorbeeld 'n té groot blom vashou, is nie vir hierdie tema doeltreffend nie, aangesien die blom dan die oorheersende item op die foto is." Marc het ook gesê dat horisontale foto's "sagter" vertoon, terwyl vertikale foto's "harder en meer dramaties" vertoon. Baie geluk aan Hugh-Daniel Grobler wat tweede geëindig het met sy foto in Die Burger se foto-kompetisie. Meer hieroor in die volgende uitgawe. Gansbaai Fotografieklub vergader elke 1ste en 3de Maandag van elke maand om 18:30 te Kerkstraat 30, oorkant Gansbaai Laerskool se agterste hek. Sprekers word gereeld gereël en byeenkomste word gesellig en informeel aangebied, met voldoende geleentheid vir beginners om iets te leer.
Vir navrae kan Christo Wessels by 082-920-9738 of Linda Kloppers by 082-550-7313 geskakel word. Hardus Botha
Christo Wessels se foto van ontspanne voete SUBSCRIBE TO XPLORIO SHARE THIS POST: Email Facebook Twitter Information